# Stillings- og funktionsbeskrivelse for forskningsoverlæge, SDCG

|  |  |
| --- | --- |
| **Stillingsbetegnelse** | Overlæge, Steno Diabetes Center Grønland, Det Grønlandske Sundhedsvæsen |
| **Ansættelsessted** | Steno diabetes Center Grønland, Nuuk |
| **Referenceforhold** | Overlægen referer til Centerledelsen, Steno Diabetes Center Grønland  Centerledelsen består af en Lægefaglig og en Administrativ Centerchef |
| **Formelle kvalifikationer og uddannelse** | Overlægen:   * Skal have speciallægeautorisation i almen medicin eller intern medicinsk speciale * Har selvstændigt lægeligt ansvar og kompetence i henhold til gældende lovgivning og bestemmelser i Det Grønlandske Sundhedsvæsen * Skal holde sig fagligt bredt orienteret * Er ansvarlig for, at eget fagligt vidensniveau er opdateret i forhold til aktuel viden, evidens og praksis inden for specialområdet * Skal deltage i relevante kurser og konferencer |
| **Generelt** | * Opgaverne skal løses indenfor de politikker, rammer og retningslinjer, der udmeldes fra det politiske system og ledelsessystemet i Sundhedsvæsnet * Opgaverne skal løses med respekt for de særlige grønlandske rammebetingelser og vilkår * Der skal arbejdes bevidst og aktivt med organisationens værdier og organisatoriske mål   Overlægen skal:   * Bidrage til at sikre fremdrift i den strategiske og faglige udvikling i Steno diabetes Center Grønland og Det Grønlandske Sundhedsvæsen * Sikre at patientforløb tilrettelægges således, at patienter og pårørende oplever kvalitet, sammenhæng og kontinuitet |
| **Økonomi** | Stillingen indebærer ikke selvstændigt budgetansvar, men overlægen skal bidrage proaktivt og ansvarligt til overholdelse af det samlede budget og aktivitetsniveau for både Steno diabetes Center Grønland og Det Grønlandske Sundhedsvæsen.  Overlægen skal bidrage til at skaffe eksterne finansiering af forskningsprojekter. |
| **Personaleledelse** | Stillingen indeholder ikke personaleledelse.  Overlægen skal i relevant omfang bidrage til:   * Rekruttering af læger og andre faggrupper * At de nødvendige stillings- og funktionsbeskrivelser udarbejdes og opdateres løbende * Bemandingsplanlægning |
| **Ansvars- og arbejdsområde** | Arbejdstiden er fordel mellem klinisk arbejde med direkte patientkontakt (60%) og forsknings- og formidling (40%) herunder:  Det kliniske arbejde omfatter:   * Udredning og behandling af patienter med diabetes, hypertension, KOL og andre livsstilsrelaterede sygdomme herunder fysisk, telefon og video og andre elektroniske konsultationer med patienter i hele Grønland. * Fremme samarbejde med afdelinger og samarbejdspartnere på DIH inkl. rådgivning (steno@peqqik.gl) og tilsynsfunktion * Supervision af kolleger * Bidrage til udarbejde kliniske retningslinjer   Det forskningsmæssige opgave består af:   * Deltagelse i og initiering af forskningsprojekter i samarbejde med andre forskere herunder fondsansøgninger mhp. Ekstern finansiering af projekter. * Bidrage til opfyldelse af drejebogens målsætninger for forskning i SDCG og aktuelle forskningsstrategi * Sikre sammenhæng mellem klinik og forskningsresultater * Vejlede yngre forskere og phd studerende * Tilrettelægge supervision, undervisning, kompetenceudvikling og udviklingsprojekter for personale og studerende i Steno Diabetes Center Grønland samt øvrige sundhedsvæsen   Arbejdsopgaverne omfatter i øvrigt:   * Organisatoriske og administrative opgaver |
| **Vagtforhold** | Stillingen er vagtfri |
| **Samarbejde** | Overlægen skal fremme:   * Trivsel for patienter, kolleger og samarbejdspartnere * Samarbejde om den enkelte patient * Et godt samarbejde med personale i Steno diabetes Center Grønland og øvrige sundhedsvæsen * Et godt samarbejde med relevante institutioner, kommunale instanser, offentlige myndigheder mv. |